सरकारी स्कूलों में एक भी स्टूडेंट नहीं इंस्पायर अवार्ड के लायक!
^विज्ञान गणित विषय के विद्यार्थियों को इंस्पायर अवार्ड शिक्षा विभाग की ओर से दिया जाता है। आवेदन अपलोड किए या नहीं किए इस बारे में जानकारी लेकर आपको बताता हूं। नारायणसिंह पंवार,संस्था प्रधान, राजकीय पटेल उच्च माध्यमिक विद्यालय,ब्यावर
^अभीतक विद्यालय से एक भी बच्चे का इंस्पायर अवार्ड के लिए आवेदन अपलोड नहीं किया गया है। इसके प्रभारी को आदेश देकर अंतिम तिथि तक आवेदन अपलोड करवा दिया जाएगा। -राजेशजिंदल, संस्था प्रधान, राजकीय उच्च माध्यमिक विद्यालय,देवाता
^यहसही है कि अब तक जिले से किसी भी संस्था प्रधान की ओर से विद्यार्थी का इंस्पायर अवार्ड के लिए आवेदन अपलोड नहीं किया गया है। संस्थाप्रधानों को निर्देश दिए है कि वह 15 मार्च तक विद्यार्थियों के आवेदन अपलोड करे। ओमप्रकाशशर्मा, अतिरिक्त जिला शिक्षा अधिकारी, माध्यमिक प्रथम, अजमेर
क्या है इंस्पायर अवार्ड योजना
इंसपायर(इनोवेशन इन साइंस परस्यूट फॉर इंस्पायर्ड रिसर्च) भारत के विज्ञान एवं प्रौद्योगिकी मंत्रालय की याेजना है जिसके तहत विज्ञान में प्रतिभाओं को प्रोत्साहित करने तथा विज्ञान संबंधी रोजगार चुनने के लिए आवश्यक अवसरों के साथ उन्हें विज्ञान संबंधी रोजगारपरक शोध कार्यों के लिए वित्तीय सहायता भी प्रदान की जाती है। भारत सरकार ने 11 वीं पंचवर्षीय योजना के तहत 2 हजार करोड़ की लागत से नवम्बर 2008 में इंस्पायर योजना को अनुमति प्रदान की और प्रधानमंत्री ने 13 दिसम्बर, 2008 को इस योजना की शुरूआत की। दसवीं कक्षा के लगभग 50 हजार अग्रणी छात्रों के लिए 200 से अधिक जगहों पर वार्षिक आधार पर ग्रीटिंग्स शिविरों का आयोजन किया जाता है और उन्हें विज्ञान क्षेत्र के वैश्विक प्रमुखों के साथ- साथ नोबेल पुरस्कार विजेताओं के साथ नई खोजों की ओर अग्रसित कराया जाता है।
ब्यावर. शिक्षा विभाग की ओर से तैयार सूची जिसमे जिले के किसी भी विद्यार्थी का नाम शामिल नहीं।
गुलशन शर्मा| ब्यावर
विद्यार्थियोंको विज्ञान में प्रोत्साहन देने के लिए केंद्र सरकार की ओर से चलाई गई इंस्पायर अवार्ड योजना के लिए अजमेर जिले में एक भी विद्यार्थी योग्य नहीं पाया गया है। यह हम नहीं अजमेर जिले में संचालित सरकारी स्कूल के आंकड़े बाेल रहे हैं, क्योंकि अंतिम तिथि 28 फरवरी तक किसी भी संस्था प्रधान ने अपने स्कूल के विद्यार्थी का अावेदन अपलोड नहीं किया है। अब आवेदन की अंतिम तिथि 28 फरवरी से बढ़ाकर 15 मार्च की गई है।
निदेशक की ओर से जारी रिपोर्ट के अनुसार अब तक राज्य के 471 स्कूलों ने 1 हजार 329 बच्चों को इंस्पायर अवार्ड दिलाने के लिए आवेदन किया है। लेकिन इसमें जिले का एक भी छात्र-छात्रा नहीं है। कम आवेदन आने के कारण ही विभाग ने अवार्ड के लिए आवेदन की अंतिम तारीख 28 फरवरी से बढ़ाकर 15 मार्च कर दी है। विभाग के अधिकारियों ने बताया कि विज्ञान प्रौद्योगिकी विभाग की अोर से कक्षा 6 से 10वीं तक गणित विज्ञान विषय में अच्छे अंक लाने वाले विद्यार्थियों को इंस्पायर अवार्ड के तहत पांच हजार रुपए का चेक दिया जाता है। विभाग के अधिकारियों ने कहा कि संस्था प्रधान की ओर से गणित विज्ञान विषय के विद्यार्थियों के नाम अपलोड करने के साथ ही उनकी ओर से बनाए गए प्रोजेक्ट की सम्पूर्ण जानकारी अपलोड की जाती है। जहां विभाग के अधिकारियों की ओर से विद्यार्थियों के प्रोजेक्ट देख ऐसे विद्यार्थियों का चयन कर राज्य स्तर के लिए सलेक्शन किया जाता है। राज्य स्तर पर विद्यार्थियों का चयन होने के बाद इनके प्रोजेक्ट के लिए राष्ट्रीय स्तर पर चयन होता है। जहां पूरे देश के विद्यार्थियों की ओर से मॉडल तैयार कर प्रदर्शनी लगाई जाती है। यहां चयनित हुए विद्यार्थियों को ही इंस्पायर आवार्ड से नवाजा जाता है।
छहजिलों से नहीं हुए आवेदन
अजमेरजिले के अतिरिक्त चित्तौड़गढ़, बाड़मेर, सवाईमाधाेपुर, प्रतापगढ़, धौलपुर टोंक जिले से एक भी आवेदन पत्र अपलोड नहीं किया गया है। वहीं अलवर में 27, बांसवाड़ा 36, बारां 27, भरतपुर 51, भीलवाड़ा 4, बीकानेर 33, बूंदी 10, चुरू 4, दौसा 126, डूंगरपुर 37, गंगानगर में 198, हनुमानगढ़ में 46, जयपुर 10, जैसलमेर जालौर 10, झालावाड 125, झुंझुनूं 15, जोधपुर 16, करौली 5, काेटा 33, नागोर पाली में 56, राजसमंद 12, सीकर 12,सिरोही 31 तथा उदयपुर में 96 अावेदन ही अपलोड हुए हैं।
विद्यार्थियोंको नुकसान
इंस्पायरअवार्ड में आवदेन करने के लिए विज्ञान प्राैद्योगिकी विभाग ने संबंधित स्कूलों को ही अधिकृत कर रखा है। लेकिन इसमें संस्था प्रधान रुचि नहीं ले रहे है। अब यदि संस्था प्रधान 15 मार्च तक आवेदन नहीं करवाएंगे तो विद्यार्थियों काे नुकसान होगा। विभाग के अधिकारियों ने बताया कि यदि किसी जिले से निर्धारित मात्रा में इंस्पायर अवार्ड के लिए आवेदन नहीं आएंगे तो संबंधित जिला शिक्षा अधिकारी के खिलाफ भी कार्रवाई होगी।
hin_Deva hin_Deva hin_Deva hin_Deva hin_Deva hin_Deva awa_Deva mar_Deva hin_Deva hin_Deva hin_Deva bho_Deva hin_Deva hin_Deva